XviD on avoimen lähdekoodin MPEG-4 videokoodekki (codec), jonka kehitys alkoi siitä, kun OpenDivX:n kehitys lopetettiin vuonna 2001 ja kaupallisen DivX-version työstäminen aloitettiin.
XviD on ISO MPEG-4 -yhteensopiva häviöllinen videokoodekki ja siinä on mahdollista käyttää Advanced Simple Profile -ominaisuuksia, kuten B-framet, GMC, QPEL jne.
Suurin osa DVD-soittimista, jotka tukevat DivX-videota, tukevat myös XviD-videota. Myös tietokoneella DivX decoder voi purkaa XviD-videota ja päinvastoin. Tämä johtuu siitä, että molemmat koodekit ovat MPEG-4-standardin mukaisia.
XviD-nimi tulee DivX-nimestä takaperin.